За сениорску репрезентацију Чешке је дебитовао 5. јуна 1994. године, против Ирске (3:1). Септембра 2004. године се повукао из репрезентације. На позив селектора одлучио је да се врати за мечеве баража за одлазак на светско првенство 2006. против Норвешке. У оба меча Чешка је славила са по (1:0) и тако се пласирала по први пут на светско првенство од распада Чехословачке. Након светског првенства поново је објавио да се повлачи из репрезентације. Своју опроштајну утакмицу одиграо је августа 2006. против Србије (3:1). Селектор га је поново позвао да помогне репрезентацији на европском првенству 2008. али је Недвед тај позив одбио.